COMISIWN FFINIAU A DEMOCRATIAETH LEOL CYMRU
PWYLLGOR ARCHWILIO A SICRHAU RISG
CYLCH GWAITH
1.   Cyflwyniad
1.1
Mae Comisiwn Ffiniau a Democratiaeth Leol Cymru (y Comisiwn) wedi sefydlu’r Pwyllgor Archwilio a Sicrhau Risg i’w gynorthwyo â’i gyfrifoldebau mewn perthynas â materion risg, priodoldeb ariannol, llywodraethu a rheoli mewnol a sicrwydd cysylltiedig.  Mae gan y Prif Weithredwr, sef y Swyddog Cyfrifyddu, gyfrifoldeb o dan delerau Dogfen Fframwaith a Llythyr Cylch Gwaith blynyddol y Comisiwn, a roddwyd gan Lywodraeth Cymru, am ddarparu rheolaethau mewnol digonol a bydd yn ystyried cyngor y Pwyllgor Archwilio a Sicrhau Risg, fel y bo’n briodol.
1.2
Mae’r Comisiwn hefyd yn darparu ysgrifenyddiaeth i’r Comisiwn Ffiniau i Gymru (CFfG) seneddol o dan Femorandwm Cyd-ddealltwriaeth rhwng y Comisiwn, Llywodraeth Cymru, Swyddfa’r Cabinet a CFfG.  O dan delerau’r Memorandwm Cyd-ddealltwriaeth, bydd y Comisiwn yn darparu un sicrwydd archwilio i rychwantu’r ddau gorff.
1.3
Dynodwyd Prif Weithredwr y Comisiwn yn Swyddog Cyfrifyddu gan Gyfarwyddwr Cyffredinol Addysg a Gwasanaethau Cyhoeddus Llywodraeth Cymru ar 7 Ionawr 2019.
2.   Aelodaeth
2.1 Fel arfer, bydd y Pwyllgor Archwilio a Sicrhau Risg yn cael ei gadeirio gan Aelod o’r Comisiwn (ar yr amod bod ganddo’r profiad perthnasol), ond bydd yr arfer hwn yn agored i’w adolygu.  Ni ddylai Cadeirydd y Comisiwn fod yn Gadeirydd y Pwyllgor Archwilio a Sicrhau Risg nac yn Aelod ohono.
2.2 Aelodau eraill y Pwyllgor Archwilio a Sicrhau Risg yw:

· 2 Aelod Allanol Annibynnol a benodwyd yn amodol ar gytundeb Llywodraeth Cymru; a
· 2 Aelod o’r Comisiwn (ac eithrio’r Cadeirydd).

2.3 Ni ddylai Ysgrifennydd y Pwyllgor Archwilio a Sicrhau Risg fod yn Ysgrifennydd cyfarfodydd y Comisiwn.
2.4 Bydd aelodaeth y Pwyllgor Archwilio a Sicrhau Risg yn cael ei hadolygu’n gyfnodol.
3.   Adrodd
3.1
Bydd y Pwyllgor Archwilio a Sicrhau Risg yn adrodd yn ffurfiol i’r Comisiwn a’r Swyddog Cyfrifyddu ar ôl pob cyfarfod.

3.2
Bydd y Pwyllgor Archwilio a Sicrhau Risg yn rhoi Adroddiad Blynyddol i’r Comisiwn a’r Swyddog Cyfrifyddu, wedi’i amseru i gefnogi’r broses o gwblhau’r cyfrifon a’r Datganiad Llywodraethu’n derfynol, sy’n crynhoi ei gasgliadau o’r gwaith y mae wedi’i wneud yn ystod y flwyddyn.
3.3
Bydd y Pwyllgor Archwilio a Sicrhau Risg yn rhoi Adroddiad Blynyddol Cadeirydd y Pwyllgor Archwilio a Sicrhau Risg i CFfG ac Adran Noddi berthnasol CFfG yn Llywodraeth y Deyrnas Unedig.

4.   Cyfarfodydd
4.1
Bydd y Pwyllgor Archwilio a Sicrhau Risg yn cyfarfod o leiaf deirgwaith y flwyddyn.  Caiff Cadeirydd y Pwyllgor Archwilio a Sicrhau Risg gynnull cyfarfodydd ychwanegol fel yr ystyria’n angenrheidiol.
4.2
Amlinellir amseriad y cyfarfodydd a’r meysydd gwaith sydd i dderbyn sylw yng Nghynllun Gwaith Blynyddol y Pwyllgor.  Dylai’r Cynllun Gwaith Blynyddol gael ei lunio erbyn 1 Ebrill a’i adolygu gan Gadeirydd y Pwyllgor Archwilio a Sicrhau Risg cyn cael ei gylchredeg i Aelodau’r Pwyllgor ar gyfer sylwadau.
4.3
Bydd lleiafswm o 3 aelod o’r Pwyllgor Archwilio a Sicrhau Risg, y mae’n rhaid i un ohonynt fod y Cadeirydd neu weithredu fel Dirprwy Gadeirydd, yn bresennol er mwyn gallu ystyried bod cworwm yn y cyfarfod.

4.4
Fel arfer, bydd y Swyddog Cyfrifyddu, y Dirprwy Brif Weithredwr, y Rheolwr Cyllid, y Pennaeth Busnes a chynrychiolwyr Archwilio Mewnol ac Allanol yn bresennol yng nghyfarfodydd y Pwyllgor Archwilio a Sicrhau Risg.

4.5
Caiff y Pwyllgor Archwilio a Sicrhau Risg ofyn i unrhyw swyddogion neu Aelodau eraill o’r Comisiwn fynychu i’w gynorthwyo â’i drafodaethau ynglŷn ag unrhyw fater penodol.

4.6
Caiff y Pwyllgor Archwilio a Sicrhau Risg ofyn i unrhyw un neu bob un o’r rhai sy’n mynychu fel arfer, ond nad ydynt yn aelodau, dynnu’n ôl er mwyn hwyluso trafodaeth agored a gonest ynglŷn â materion penodol.

4.7
Caiff y Swyddog Cyfrifyddu ofyn i’r Pwyllgor Archwilio a Sicrhau Risg gynnull cyfarfodydd ychwanegol i drafod materion penodol y mae’n dymuno cael cyngor y Pwyllgor arnynt.

4.8
Bydd y Cadeirydd ac Aelodau’r Pwyllgor yn cynnal cyfarfod cyfrinachol â chynrychiolwyr Archwilio Mewnol ac Allanol yn flynyddol i gael eu hadborth ar effeithiolrwydd y Pwyllgor ac unrhyw faterion eraill yn ymwneud â threfniadau llywodraethu’r Comisiwn.  Ni fydd y trefniant hwn yn atal unrhyw gyfarfodydd ychwanegol rhwng Aelodau’r Pwyllgor a chynrychiolwyr Archwilio Mewnol a Allanol yr ystyrir eu bod yn angenrheidiol.
5.   Awdurdod a Hawliau
5.1
Mae’r Pwyllgor Archwilio a Sicrhau Risg wedi’i awdurdodi gan y Comisiwn i ymchwilio i unrhyw weithgarwch o fewn ei gylch gwaith.  Mae wedi’i awdurdodi i geisio unrhyw wybodaeth y mae arni ei hangen gan unrhyw un o gyflogeion neu Aelodau’r Comisiwn a chyfarwyddir pob cyflogai ac Aelod i gydweithredu ag unrhyw gais a wneir gan y Pwyllgor Archwilio a Sicrhau Risg.  Bydd y Pwyllgor Archwilio a Sicrhau Risg yn sicrhau bod gan y Comisiwn bolisïau llywodraethu corfforaethol digonol ar waith trwy adolygu Llywodraethu Corfforaethol  ym mhob cyfarfod.

5.2
Caiff y Pwyllgor Archwilio a Sicrhau Risg gyfethol aelodau ychwanegol am gyfnod nad yw’n fwy na blwyddyn i ddarparu sgiliau, gwybodaeth a phrofiad arbenigol.

5.3
Caiff y Pwyllgor Archwilio a Sicrhau Risg gaffael cyngor ad-hoc arbenigol ar draul y Comisiwn yn amodol ar gyllidebau y cytunwyd arnynt gan y Comisiwn.
6.   Mynediad
6.1
Bydd mynediad rhydd a chyfrinachol rhwng Cadeirydd y Pwyllgor Archwilio a Sicrhau Risg a chynrychiolwyr Archwilio Mewnol ac Allanol.

6.2
Bydd mynediad rhydd a chyfrinachol rhwng Cadeirydd y Pwyllgor Archwilio a Sicrhau Risg ac Aelodau’r Pwyllgor Archwilio a Sicrhau Risg.
7.   Cyfrifoldebau
7.1
Bydd y Pwyllgor Archwilio a Sicrhau Risg yn cynghori’r Swyddog Cyfrifyddu a’r Comisiwn ar:

· y prosesau strategol ar gyfer risg, rheoli a llywodraethu a’r Datganiad Llywodraethu.
· y polisïau cyfrifyddu, y cyfrifon ac adroddiad blynyddol y Comisiwn, gan gynnwys y broses ar gyfer adolygu’r cyfrifon cyn eu cyflwyno i’w harchwilio, lefelau gwallau a amlygwyd, a llythyr cynrychiolaeth rheolwyr at yr archwilwyr allanol.
· gweithgarwch archwilio mewnol ac allanol a gynlluniwyd a’u canlyniadau.
· digonolrwydd ymateb rheolwyr i faterion a amlygwyd gan weithgarwch archwilio, gan gynnwys adroddiad ISA 260 a llythyr rheolwyr yr archwilwyr allanol.
· sicrwydd yn ymwneud â’r gofynion llywodraethu corfforaethol ar gyfer y sefydliad.
· sicrwydd yn ymwneud â’r trefniadau diogelwch data TGCh ar gyfer y sefydliad.

· cadernid trefniadau monitro’r gyllideb.
· cadernid trefniadau ar gyfer ymdrin â cheisiadau Rhyddid Gwybodaeth.

· cynigion ar gyfer tendro am naill ai wasanaethau Archwilio Mewnol neu Allanol neu brynu gwasanaethau nad ydynt yn ymwneud ag archwilio gan gontractwyr sy’n darparu gwasanaethau archwilio.
· polisïau gwrth-dwyll, prosesau chwythu’r chwiban a threfniadau ar gyfer ymchwiliadau arbennig.
· cynigion ar gyfer materion cyfrifyddu dadleuol fel eithriadau cydymffurfio ac esemptiadau.

8.   Gofynion gwybodaeth
8.1
Er mwyn cyflawni ei gyfrifoldebau a amlinellir ym mharagraff 7 uchod, mae’r Pwyllgor Archwilio a Sicrhau Risg yn derbyn y wybodaeth ganlynol, fel y bo’n briodol:
· Adroddiad ar unrhyw adolygiadau o Gofrestrau Risg a Pholisi Rheoli Risg y Comisiwn.
· Y Cynllun Archwilio Mewnol.
· Cynllun Archwilio Blynyddol yr Archwilwyr Allanol.
· Adroddiadau cynnydd gan y cynrychiolydd Archwilio Mewnol sy’n crynhoi’r gwaith a gyflawnwyd, materion allweddol sy’n dod i’r amlwg, ymateb rheolwyr i argymhellion yr archwiliad ac unrhyw faterion adnoddau sy’n effeithio ar gyflawni amcanion archwilio mewnol.
· Barn ac Adroddiad Blynyddol yr Archwilwyr Mewnol.
· Ymateb rheolwyr i argymhellion archwilio.
· Datganiadau Ariannol a chyfrifon statudol drafft y Comisiwn cyn iddynt gael eu harchwilio gan yr Archwilwyr Allanol.
· Datganiadau Ariannol a chyfrifon statudol drafft y Comisiwn cyn iddynt gael eu llofnodi gan y Swyddog Cyfrifyddu.
· Y Datganiad Llywodraethu drafft.
· Adroddiad yr Archwilwyr Allanol ar yr Archwiliad o’r Datganiadau Ariannol ac unrhyw allbynnau archwilio allanol eraill.
· Newidiadau i bolisïau cyfrifyddu.
· Newidiadau i’r Cynllun Gweithredol.
· Adroddiad ar ystyriaethau cyllidebol.
· Adroddiad ar geisiadau Rhyddid Gwybodaeth.

· Adroddiad ar drefniadau diogelwch data TGCh.

· Adroddiad ar waith presennol ac arfaethedig Archwilio Cymru.

· Adroddiad ar unrhyw gynigion i dendro am swyddogaethau archwilio.

9.   Cofnodion
9.1
Bydd Cofnodion ei gyfarfodydd yn cael eu cylchredeg i holl Aelodau’r Pwyllgor a chynrychiolwyr Archwilio Mewnol ac Allanol.

9.2
Bydd Cofnod Gweithredu o faterion sy’n codi o bob cyfarfod yn cael ei gylchredeg i holl Aelodau’r Pwyllgor a chynrychiolwyr Archwilio Mewnol ac Allanol o fewn pythefnos ar ôl pob cyfarfod.

10.   Adolygu’r Cylch Gwaith
10.1
Bydd Cylch Gwaith y Pwyllgor Archwilio a Sicrhau Risg yn cael ei adolygu’n flynyddol i sicrhau ei fod yn parhau i fod yn berthnasol ac yn adlewyrchu unrhyw newidiadau i statws y Comisiwn.

11.   Dyddiad y Ddogfen:   Gorffennaf 2023
